בארי קיוגאן

בארי קיוגאן (באירית: Barry Keoghan; נולד ב-18 באוקטובר 1992) הוא שחקן קולנוע אירי. תפקידיו המוקדמים בקולנוע כוללים את "71'" <small>(2014),</small> "דנקרק" <small>(2017)</small> של כריסטופר נולאן ו"להרוג אייל קדוש" <small>(אנ') (2017)</small> של יורגוס לנתימוס וקיבל מועמדות לפרס אינדפנדנט ספיריט עבור האחרון. הוא המשיך לככב בסרטים " חיות אמריקאיות" <small>(אנ') (2018),</small> ו-"Calm with Horses" <small>(2019)</small>, עבורו קיבל מועמדות לפרס באפט"א לשחקן הטוב ביותר בתפקיד משנה.

בשנת 2021, הוא גילם את דרואיג בסרט "נצחיים" מבית היקום הקולנועי של מארוול וגילם את סקאוונג'ר בסרט הפנטזיה-אפי "האביר הירוק". בשנת 2022 הוא הופיע בתור הג'וקר בסרט גיבורי העל "באטמן" מבית DC קומיקס ושיחק בסרט "רוחות אינישרין" של מרטין מקדונה, עליו זכה בפרס באפט"א לשחקן הטוב ביותר בתפקיד משנה וקיבל מועמדויות לפרס גלובוס הזהב ולפרס אוסקר לשחקן המשנה הטוב ביותר.

== קורות חייו ==
קיוגאן נולד וגדל בשכונת סאמרהיל <small>(אנ')</small>, דבלין, אירלנד. <ref></ref> אמו נאבקה בהתמכרות לסמים לאורך חייה הבוגרים ומתה כשקיוגאן היה בן 12. עם אחיו אריק, הוא בילה שבע שנים באומנה, ב-13 בתי אומנה שונים לפני שגודלו על ידי סבתם, דודתם ואחותם הגדולה ג'מה.<ref></ref>

הוא למד בבית הספר התיכון או'קונל <small>(אנ')</small> שם שיחק לראשונה בהצגות בית הספר. הוא מייחס את השכלתו הקולנועית להתגנבות לסרטים עם חברים. קיוגאן למד משחק ב-Bow Street Academy <small>(אנ')</small>, מרכז לאומנויות הבמה בדבלין וסיים את לימודיו בשנת 2013. הוא זוכר ש"אפילו לא היה לו 2.20 אירו כדי להגיע לאוטובוס למרכז" בזמנו. 

== קריירה ==
קיוגאן התחיל את קריירת המשחק שלו ב-2011 בכך שהשיב על הודעת ליהוק בחלון ראווה ברחוב שריף לסרט הפשע Between" the Canals", כשגילם את איידו בתפקיד קטן בסרט, שיצא לאקרנים ב-2011. באותה שנה הופיע באופרת הסבון האירית "Fair City". 

בשנת 2013, שיחק בעונה הרביעית של הסדרה "Love/Hate" בתור וויין. התפקיד זיכה את קיוגאן בהכרה באירלנד, והוא המשיך להופיע בסרט המתח הבריטי "'71" משנת 2014 ובסרטים "Mammal" בתור ג'ו, ו-"Trespass Against Us" בתור וינדוס; שניהם מ-2016. 

בשנת 2017 הוא הופיע בתור ג'ורג' מיילס בסרט המלחמה של כריסטופר נולאן "דנקרק" המתרחש בתקופת מלחמת העולם השנייה ומתמקד בפינוי דנקרק. בהמשך השנה כיכב בתור מרטין לאנג בסרט האימה הפסיכולוגי "להרוג אייל קדוש" <small>(אנ')</small> של הבמאי היווני יורגוס לנתימוס, לצד קולין פארל וניקול קידמן. הוא זכה בפרס הקולנוע והטלוויזיה האירי לשחקן המשנה הטוב ביותר על עבודתו בסרט ואף היה מועמד לפרס אינדפנדנט ספיריט לשחקן המשנה הטוב ביותר. 

בשנת 2018 הוא הופיע בסרט הדרמה התקופתי "47 שחור" <small>(אנ')</small> בתור הובסון, חייל אנגלי שהוצב באירלנד במהלך רעב תפוחי האדמה הגדול באירלנד. באותה השנה הוא גם כיכב בסרט הפשע "חיות אמריקאיות" <small>(אנ'),</small> הוא גילם את ספנסר ריינהארט בסרט, המבוסס על שוד אמיתי של ספרים נדירים מספריית אוניברסיטה. קיוגאן, שקצר שבחים עבור תפקידו בסרט, היה מועמד לפרס הקולנוע הבריטי העצמאי לשחקן המשנה הטוב ביותר, ובאותה השנה, הוליווד ריפורטר כינה את קיוגאן כ"דבר הגדול הבא" עבור עבודתו הקולנועית בשלוש השנים הקודמות ובשנת 2019 הוא היה מועמד לפרס באפט"א לכוכב העולה. 

בשנת 2019 הוא השתתף במיני-סדרה "צ'רנוביל" מבית HBO, שנוצרה ונכתבה על ידי קרייג מזין , ובבימויו של יוהאן רנק ומגוללת את אסון הגרעין בצ'רנוביל ואת מאמצי הניקוי חסרי התקדים שאחריו. באותה שנה כיכב קיוגאן בסרט הפשע "Calm with Horses" בתור מתאגרף לשעבר שעובד אצל של משפחת פשע באזורים הכפריים של אירלנד בזמן שהוא מפרנס את בנו האוטיסט. הסרט הוקרן בבכורה בפסטיבל הסרטים הבינלאומי של טורונטו ב-8 בספטמבר 2019 ושוחרר לאקרנים בבתי הקולנוע ב-13 במרץ 2020. קיוגאן קיבל מועמדות לפרס באפט"א לשחקן הטוב ביותר בתפקיד משנה לשנת 2021. 

בשנת 2021 גילם את דרואיג בסרט גיבורי העל "נצחיים" הסרט ה-26 של היקום הקולנועי של מארוול, המתבסס על גזע בדיוני באותו השם המתקיים במארוול קומיקס. הוא הופיע גם באותה שנה בסרט האפוס והפנטזיה האמריקאי "האביר הירוק" בתור סקאוונג'ר. 

בשנת 2022 גילם את דמותו של הג'וקר בסרטו של מאט ריבס "באטמן" המבוסס על דמותו של באטמן מבית DC קומיקס ומשמש כאתחול מחודש לסרטי "באטמן". ב-24 במרץ 2022, שלושה שבועות לאחר יציאת הסרט, פרסמו האחים וורנר סצנה שנמחקה הכוללת את הג'וקר של קיוגאן ואת באטמן של רוברט פטינסון. עוד בשנת 2022, קיוגאן כיכב בסרט הקומדיה השחורה של מרטין מקדונה "רוחות אינישרין" בתור דומיניק קירני. קיוגאן קיבל מועמדויות לפרס אוסקר לשחקן המשנה הטוב ביותר, לפרס גלובוס הזהב לשחקן המשנה הטוב ביותר - סרט קולנוע וזכה בפרס באפט"א לשחקן הטוב ביותר בתפקיד משנה.

== חיים אישיים ==
קיוגאן הוא מתאגרף חובב.<ref></ref>

מ-2017 עד 2020 קיוגאן היה במערכת יחסים עם שונה גרין, שאותה פגש ביום שישי הטוב בפאב בו עבדה.

בספטמבר 2021, קיוגאן החל לצאת עם אליסון קיירנס, רופאת שיניים ממחוז קאוואן. כמה חודשים לאחר מכן, ביום האם של אירלנד, ב-27 במרץ 2022, הוא הודיע כי בני הזוג מצפים לילד משותף. בנם הבכור, ברנדו, נולד ב-8 באוגוסט 2022. המשפחה עברה להתגורר בכפר ברוטי פרי <small>(אנ'),</small> ליד דנדי, סקוטלנד בנובמבר 2022.

במרץ 2022, פורסם כי קיוגאן הוא השגריר החדש של ארגון הצדקה לילדים "Barretstown" שהקים השחקן ההוליוודי פול ניומן.

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2011
|Between the Canals
|איידו
|
|-
| rowspan="2" |2012
|Stalker 
|טומי
|
|-
|King of the Travellers
|בחור צעיר
|
|-
| rowspan="2" |2013
|Life's a Breeze
|שליח פיצה
|
|-
|Stay 
|שון מיהאן
|
|-
| rowspan="2" |2014
|'71 
|שון באנון
|
|-
|Standby
|קראסטי
|
|-
| rowspan="2" |2015
|Norfolk
|ילד
|
|-
|Traders
|קן
|
|-
| rowspan="2" |2016
|Mammal 
|ג'ו
|
|-
|Trespass Against Us
|וינדוס
|
|-
| rowspan="3" |2017
|Light Thereafter
|פבל
|
|-
|להרוג אייל קדוש <small>(אנ')</small>
|מרטין לאנג
|מועמד פרס אינדפנדנט ספיריט לשחקן המשנה הטוב ביותר <small>(אנ')</small> <small>(2018)</small>
|-
|דנקרק
|ג'ורג' מיילס
|
|-
| rowspan="2" |2018
|חיות אמריקאיות <small>(אנ')</small>
|ספנסר ריינהארט
|מועמד פרס הקולנוע הבריטי העצמאי לשחקן המשנה הטוב ביותר <small>(אנ')</small> <small>(2018)</small>
|-
|47 שחור <small>(אנ')</small>
|הובסון
|
|-
|2019
|Calm with Horses
|דימפנה
|מועמד פרס באפט"א לשחקן הטוב ביותר בתפקיד משנה <small>(2021)</small>
מועמד פרס הקולנוע הבריטי העצמאי לשחקן המשנה הטוב ביותר <small>(אנ')</small> <small>(2020)</small>
|-
| rowspan="2" |2021
|האביר הירוק
|סקאוונג'ר
|
|-
|נצחיים
|דרואיג
|
|-
| rowspan="2" |2022
|באטמן
|הג'וקר
|
|-
|רוחות אינישרין
|דומיניק קירני
|זוכה פרס באפט"א לשחקן הטוב ביותר בתפקיד משנה
מועמד פרס אוסקר לשחקן המשנה הטוב ביותרמועמד פרס גלובוס הזהב לשחקן המשנה הטוב ביותר - סרט קולנועמועמד פרס גילדת שחקני המסך לשחקן המשנה הטוב ביותר <small>(אנ')</small>
|-
|2023
|סלטברן 
|אוליבר קוויק
|
* מועמד פרס גלובוס הזהב לשחקן הטוב ביותר - סרט דרמה <small>(2024)</small>
* מועמד פרס באפט"א לשחקן הטוב ביותר בתפקיד ראשי <small>(2024)</small>
* מועמד פרס סטלייט לשחקן הטוב ביותר בסרט קולנוע - קומדיה או מחזמר <small>(2024)</small>
|-
| rowspan="2" |2024
|Bird 
|באג
|
|-
|Bring Them Down
|ג'ק
|
|-
| 2025
|באטמן: חלק 2
|הג'וקר
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2011
|Fair City
|דייב דונוהו
|3 פרקים
|-
| rowspan="2" |2013
|Jack Taylor
|בחור בשכונה
|פרק: "Priest"
|-
|Love/Hate
|וויין
|תפקיד ראשי (עונה 4); 6 פרקים
|-
|2016
|מרד
|קורמק מקדוויט
|4 פרקים<ref></ref>
|-
|2019
|צ'רנוביל
|פאבל
|2 פרקים
|-
|2023
|טופ בוי
|ג'וני
|3 פרקים
|-
|2024
|אדוני האוויר
|לוטננט קרטיס ברידיק
|3 פרקים
|}
== קישורים חיצוניים ==

==הערות שוליים==

קטגוריה:שחקני קולנוע וטלוויזיה אירים
קטגוריה:זוכי פרס באפט"א לשחקן המשנה הטוב ביותר
קטגוריה:בוגרי בתי ספר למשחק באנגליה
קטגוריה:אירים שנולדו ב-1992